CELEX: 32022R0084
Language: et
Date: 2022-01-19 00:00:00
Title: Komisjoni rakendusmäärus (EL) 2022/84, 19. jaanuar 2022, millega muudetakse 327. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

21.1.2022   
               
               
                  ET
               
               
                  Euroopa Liidu Teataja
               
               
                  L 14/4
               
            
         KOMISJONI RAKENDUSMÄÄRUS (EL) 2022/84,
         19. jaanuar 2022,
         millega muudetakse 327. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
         ning arvestades järgmist:
         
                     (1)
                  
                  
                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
                  
               
                     (2)
                  
                  
                     17. jaanuaril 2022 otsustas ÜRO Julgeolekunõukogu sanktsioonide komitee kustutada kolm kannet nende isikute, rühmituste ja üksuste loetelust, kelle suhtes tuleks kohaldada rahaliste vahendite ja majandusressursside külmutamist.
                  
               
                     (3)
                  
                  
                     Määruse (EÜ) nr 881/2002 I lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.
         
         
            Artikkel 2
            Määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. jaanuar 2022
            
               
                  Komisjoni nimel
               
               
                  presidendi eest
               
               
                  finantsstabiilsuse, finantsteenuste ja kapitaliturgude liidu peadirektoraadi
               
               
                  peadirektor
               
            
         
         
            (1)  EÜT L 139, 29.5.2002, lk 9.
      
      
         
            LISA
            Määruse (EÜ) nr 881/2002 I lisas jäetakse pealkirja „Juriidilised isikud, rühmitused ja üksused“ alt välja järgmised kanded:
            
                        (1)
                     
                     
                        „Al-Haramain Islamic Foundation (teiste nimedega a) Vazir, b) Vezir). Aadress: a) 64 Poturmahala, Travnik, Bosnia ja Hertsegoviina; b) Sarajevo, Bosnia ja Hertsegoviina. Artikli 7d lõike 2 punktis i osutatud kuupäev: 13.3.2002.“
                     
                  
                        (2)
                     
                     
                        „Al-Haramain Islamic Foundation (Somaalia). Aadress: Somaalia. Artikli 2a lõike 4 punktis b osutatud kuupäev: 13.3.2002.“
                     
                  
                        (3)
                     
                     
                        „Al-Haramain Foundation (Indoneesia) ((teise nimega Yayasan Al-Manahil-Indonesia). Aadress: Jalan Laut Sulawesi Block DII/4, Kavling Angkatan Laut Duren Sawit, Jakarta Timur 13440, Indoneesia (kande tegemise ajal). Muu teave: a) telefonid 021-86611265 ja 021-86611266; b) faks 021-8620174. Artikli 2a lõike 4 punktis b osutatud kuupäev: 26.1.2004.“